Arriben a Sagunt connexions mòbils més ràpides i una millor cobertura amb el nou 4G
07 de juny 2018

![](/media/cqynbnt2/90-infografiallega800_version7_def.jpg)  

Des del Servei Municipal d'Informàtica i Comunicacions de l'Ajuntament de Sagunt, es trasllada la informació que les operadores de telefonia mòbil, Telefónica, Vodafone i Orange oferixen a través de l'entitat ‘Llega800’ mitjançant la qual començaran a oferir a Sagunt, a partir dels pròxims dies, nous serveis sobre la xarxa 4G en la banda de 800 MHz, que permetran a la ciutadania disfrutar de connexions mòbils d'alta velocitat sobre tecnologia LTE (4G) amb una millor cobertura a l'interior dels edificis i major extensió geogràfica. Per poder garantir la compatibilitat de la nova tecnologia amb la Televisió Digital Terrestre (TDT), els operadors han posat en marxa ‘Llega800’, entitat encarregada de solucionar qualsevol afectació en la recepció del senyal de televisió.

Amb l'arribada del nou 4G a Sagunt contínua el procés d'implantació que s'està realitzant de forma gradual per tota la geografia nacional. Per a comprovar les localitats on ja estan actius aquests serveis es pot consultar el següent enllaç: [https://www.llega800.es/listado-de-municipios-activos/](https://www.llega800.es/listado-de-municipios-activos/)

El desplegament 4G s'emmarca en allò establit al Reial decret 805/2014, de 19 de setembre, amb data 1 d'abril de 2015 en el qual es va procedir a l'alliberament de les freqüències entre 790 i 862 MHz (canals 61 al 69 d'UHF) que fins aleshores s'utilitzaven per a la recepció de la Televisió Digital Terrestre, procés també conegut com a Dividend Digital. A partir d’aleshores, estes freqüències van ser assignades a les operadores de telefonia mòbil per prestar els seus serveis de telefonia mòbil 4G.

 **Principals avantatges: més i millor cobertura**

 Amb la xarxa 4G s'ha obert la porta a innovadors serveis i aplicacions, a més de proporcionar significatives millores tant en la velocitat de descàrrega, com d'enviament de dades, fotos, música o continguts audiovisuals d'alta definició, o permetre traure el màxim partit a aplicacions online, com els videojocs.

**“Esta xarxa avançada de telefonia mòbil introdueix dues millores fonamentals. El primer avantatge és que sol·luciona molts problemes relacionats amb orografies complicades on tradicionalment fallava la cobertura. El seu altre avantatge destacable és la gran penetració en zones interiors dels edificis”,** explica Daniel Espín, portaveu de ‘Llega800’.

![](/media/q3ghfwyz/90-llega800-triptico-2.jpg)  

La nova generació de la tecnologia 4G també facilita la introducció de nous serveis en l'àrea empresarial i de les administracions públiques, com a aplicacions empresarials en mobilitat amb alt contingut multimèdia o l'ús de la videotelefonada, entre d’altres.

A més, la major cobertura que aconsegueix el 4G a la banda de 800 MHz millorarà el servei a l'interior d'edificis i serà la banda que permeta estendre geogràficament el servei de forma eficient.

Per a garantir la compatibilitat amb la recepció de la Televisió Digital Terrestre

‘Llega800’ és l'entitat gestora encarregada d'oferir els serveis que garantiran la compatibilitat entre la posada en marxa de l'emissió del 4G a la banda 800 MHz i la recepció del servei de TDT.

Per garantir esta compatibilitat, ‘Llega800’ presta als ciutadans una sèrie de serveis gratuïts que inclouen, d'una banda, una actuació prèvia, gràcies a la qual els ciutadans que residisquen en zones de major afectació rebran una comunicació en el seu domicili que els informarà que a partir d'eixe moment podran sol·licitar de forma gratuïta l'adaptació de l'antena del seu edifici per evitar possibles incidències.

I, per altra banda, un procediment correctiu, després de l'encès de les estacions, pel qual ‘Llega800’ s'encarregarà d'atendre els usuaris afectats gestionant i resolent possibles afectacions també sense cost algun.

Per gestionar estos serveis, s'ha posat a la disposició dels ciutadans un telèfon d'atenció gratuït (900 833 999) i una pàgina web [www.llega800.es​​](http://www.llega800.es/)

*   [](http://www.facebook.com/sharer.php?u=https://aytosagunto.es/va/actualitat/arriben-a-sagunt-connexions-mobils-mes-rapides-i-una-millor-cobertura-amb-el-nou-4g/ "Facebook")
*   [](http://twitter.com/share?url=https://aytosagunto.es/va/actualitat/arriben-a-sagunt-connexions-mobils-mes-rapides-i-una-millor-cobertura-amb-el-nou-4g/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/arriben-a-sagunt-connexions-mobils-mes-rapides-i-una-millor-cobertura-amb-el-nou-4g/ "Linked In")
*   [](mailto:?body=https://aytosagunto.es/va/actualitat/arriben-a-sagunt-connexions-mobils-mes-rapides-i-una-millor-cobertura-amb-el-nou-4g/)